Source: https://live.issuemonitoring.ro/issues?domain=64&issue_search=&type=&phase=curent
Timestamp: 2020-07-09 01:55:28+00:00
Document Index: 25274591

Matched Legal Cases: ['articolul 57', 'Articolul 165', 'articolul 37', 'articolul 70', 'Articolul 178', 'Articolul 83', 'articolul 86']

Proiect de Ordonanţă de Urgenţă privind unele măsuri în domeniul achiziţiilor publice
Data start: 24-06-2020
Proiectul de Ordonanță de Urgență are ca scop adoptarea unor măsuri urgente pentru perfecţionarea şi flexibilizarea sistemului achiziţiilor publice, în caz contrar existând riscul diminuării gradului de cheltuire a fondurilor alocate, inclusiv a fondurilor europene, consecinţa cea mai gravă în acest caz reprezentând-o întârzierea implementării unor proiecte de investiţii majore, cu impact social şi economic la nivel naţional sau local. Astfel printre modificarile aduse se numara urmatoarele: Legea nr. 98/2016 privind achiziţiile publice: La articolul 57, după alineatul (3) se introduce un nou alineat, alineatul (4), cu următorul cuprins: "(4) Informaţiile indicate de operatorii economici ca fiind confidenţiale, inclusiv secrete tehnice sau comerciale şi elementele confidenţiale ale ofertelor, trebuie să fie însoţite de dovada care le conferă caracterul de confidenţialitate, în caz contrar nefiind aplicabile prevederile alin. (1)." Articolul 165 se modifică şi va avea următorul cuprins: "ART. 165 (1) Autoritatea contractantă exclude din procedura de atribuire orice operator economic despre care: a) fie are cunoştinţă că şi-a încălcat obligaţiile privind plata impozitelor, taxelor sau a contribuţiilor la bugetul general consolidat, iar acest lucru a fost stabilit printr-o hotărâre judecătorească sau decizie administrativă având caracter definitiv şi obligatoriu în conformitate cu legea statului în care respectivul operator economic este înfiinţat sau cu cele ale statului membru al autorităţii contractante; b) fie poate demonstra prin orice mijloace adecvate că respectivul operator economic şi-a încălcat obligaţiile privind plata impozitelor, taxelor sau a contribuţiilor la bugetul general consolidat. (2) Operatorul economic nu este exclus din procedura de atribuire dacă, anterior deciziei de excludere, îşi îndeplineşte obligaţiile prin plata impozitelor, taxelor sau contribuţiilor la bugetul general consolidat datorate ori prin alte modalităţi de stingere a acestora sau beneficiază, în condiţiile legii, de eşalonarea acestora ori de alte facilităţi în vederea plăţii acestora, inclusiv, după caz, a eventualelor dobânzi ori penalităţi de întârziere acumulate sau a amenzilor." Legea nr. 99/2016 privind achiziţiile sectoriale: La articolul 37 alineatul (3), după litera e) se introduce o nouă literă, litera f), cu următorul cuprins: "f) servicii de certificare şi autentificare a documentelor care sunt prestate de notari publici potrivit dispoziţiilor legale." La articolul 70, după alineatul (3) se introduce un nou alineat, alineatul (4), cu următorul cuprins: "(4) Informaţiile indicate de operatorii economici ca fiind confidenţiale, inclusiv secrete tehnice sau comerciale şi elementele confidenţiale ale ofertelor, trebuie să fie însoţite de dovada care le conferă caracterul de confidenţialitate, în caz contrar nefiind aplicabile prevederile alin. (1)." Articolul 178 se modifică după cum urmează: "ART. 178 (1) Entitatea contractantă exclude din procedura de atribuire orice operator economic despre care: a) fie are cunoştinţă că şi-a încălcat obligaţiile privind plata impozitelor, taxelor sau a contribuţiilor la bugetul general consolidat, iar acest lucru a fost stabilit printr-o hotărâre judecătorească sau decizie administrativă având caracter definitiv şi obligatoriu în 5 conformitate cu legea statului în care respectivul operator economic este înfiinţat, sau cu cele ale statului membru al autorităţii contractante; b) fie poate demonstra prin orice mijloace adecvate că respectivul operator economic şi-a încălcat obligaţiile privind plata impozitelor, taxelor sau a contribuţiilor la bugetul general consolidat. (2) Operatorul economic nu este exclus din procedura de atribuire dacă, anterior deciziei de excludere, îşi îndeplineşte obligaţiile prin plata impozitelor, taxelor sau contribuţiilor la bugetul general consolidat datorate ori prin alte modalităţi de stingere a acestora sau beneficiază, în condiţiile legii, de eşalonarea acestora ori de alte facilităţi în vederea plăţii acestora, inclusiv, după caz, a eventualelor dobânzi ori penalităţi de întârziere acumulate sau a amenzilor." Legea nr. 100/2016 privind concesiunile de lucrări şi concesiunile de servicii: Articolul 83 se modifică şi va avea următorul cuprins: "ART. 83 Autorităţile contractante prevăzute la art. 9 şi entităţile contractante prevăzute la art. 10 alin. (1) lit. a) exclud un operator economic în orice moment al procedurii de atribuire în care iau cunoştinţă că operatorul economic respectiv se află, având în vedere faptele comise sau omise, fie înaintea, fie în cursul procedurii, în una dintre situaţiile prevăzute la art. 79, art. 80 alin. (1) şi (2)." La articolul 86, alineatul (2) se modifică şi va avea următorul cuprins: "(2) În sensul alin. (1), criteriile obiective trebuie să aibă legătură directă cu obiectul concesiunii de lucrări sau al concesiunii de servicii, nu conferă autorităţii/entităţii contractante o libertate de alegere nelimitată şi se pot referi la oricare dintre următoarele: a) gradul de preluare a unor riscuri de către concesionar; b) nivelul plăţilor actualizate efectuate de către entitatea contractantă; c) nivelul tarifelor de utilizare; d) modalitatea de execuţie a lucrărilor/prestare a serviciilor bazată pe indicatori de performanţă de ordin calitativ, tehnic, funcţional, financiar etc.; e) modul de asigurare a protecţiei mediului; f) modul de rezolvare a unor probleme sociale; g) nivelul redevenţei; h) durata concesiunii; i) inovarea."
L427/2020 - Propunere legislativă pentru completarea Ordonanţei de urgenţă nr.23/2020 pentru modificarea şi completarea unor acte normative cu impact asupra sistemului achiziţiilor publice
Prezenta propunere legislativă introduce un nou articol după cum urmează: "Articol unic. - După articolul XI, se introduce un nou articol, art. XII cu următorul cuprins: ART. XII - Obligațiile fiscal-bugetare rezultate din contractele de cesiune, finanțate în cadrul PRogramului Național de Dezvoltare Locală (PNDL), neachitate ăânăla 1 ianuarie 2017, se anulează începând cu data intrării în vigoare a prezentei legi."
L335/2019 - Pl-x 421/2019 Proiect de lege privind facturarea electronică în domeniul achiziţiilor publice
Data start: 26-08-2019
Obiectul de reglementare al prezentului proiect de lege îl constituie facturile electronice emise ca urmare a executării contractelor atribuite în temeiul Legii nr. 98/2016 privind achiziţiile publice, cu modificările şi completările ulterioare, Legii nr. 99/2016 privind achiziţiile sectoriale, cu modificările şi completările ulterioare, Legii nr. 100/2016 privind concesiunile de lucrări şi concesiunile de servicii, cu modificările şi completările ulterioare, Ordonanţei de urgenţă a Guvernului nr. 114/2011 privind atribuirea anumitor contracte de achiziţii publice în domeniile apărării şi securităţii, cu modificările şi completările ulterioare, a căror valoare este egală sau mai mare decât pragurile prevăzute de lege faţă de care există obligaţia publicării unui anunţ de participare/concesionare şi/sau a unui anunţ de atribuire în Jurnalul Oficial al Uniunii Europene.
Instructiune privind modul de interpretare a aplicării prevederilor art. 31 din Legea nr. 98/2016 privind achizițiile publice
Data start: 05-10-2018
Prezenta instrucțiune are ca scop stabilirea modului de atribuire a contractului de achiziție publică în temeiul art. 31 din Legea nr. 98/2016 privind achizițiile publice, cu modificările și completările ulterioare. Instrucțiunea va fi publicată în Monitorul Oficial Partea I.
[Parteneriat public-privat] L306/2018 - Pl-x 389/2018 - Proiect de lege pentru aprobarea Ordonanţei de urgenţã a Guvernului nr. 39/2018 privind parteneriatul public privat
Proiectul de lege aprobă Ordonanța de urgență nr. 39/2018, adoptată de Guvernul României și publicată în Monitorul Oficial, Partea I, nr. 427, și are în vedere următoarele completări și modificări de substanță față de proiectul de OUG adoptat în ședința de Guvern din data de 10 mai: Art. 1 - Parteneriatul public-privat are ca obiect realizarea/reabilitarea/extinderea unui bun sau a unor bunuri care vor aparține patrimoniului partenerului public și/sau operarea unui serviciu public, în condițiile prezentei OUG; Art. 5 - Contractele de partneriat public-privat pot fi încheiate și în scopul efectuării unei activități relevante în sectoarele de utilitate publică prevăzute în Legea nr. 99/2016 privind achizițiile sectoriale (...), precum și în vederea realizării de către un operator privat a serviciilor comunitare de utilități publice prevăzute în Legea serviciilor comunitare de utilități publice nr. 51/2006. Art. 18 - Inițiativa realizării unui proiect în regim de parteneriat public-privat aparține partenerului public. Art. 45 - La data intrării în vigoare a prezentei ordonanțe de urgență, Legea nr. 233/2016 privind parteneriatul public-privat, publicată în Monitorul Oficial, Partea I, nr. 954 din 25 noiembrie 2016, cu modificările și completările ulterioare, se abrogă. De asemenea, ordonanța de urgență cuprinde și următoarele: reglementarea posibilității de a realiza în parteneriat public – privat și proiecte care presupun exclusiv operarea unui serviciu public; clarificarea conceptului de închidere financiară; restricționarea participării partenerului public cu fonduri publice în etapa realizării investiției la 25% din valoarea investiției pentru a acorda prioritate atragerii de fonduri private 3 la realizarea investițiilor publice; constituirea in termen de 1 an a unui Fond special de finanțare a contractelor de parteneriat public-privat care se încadrează în categoria proiectelor strategice; înlăturarea suprapunerilor de reglementare cu legislația achizițiilor publice și concesiunilor realizate în urma adoptării O.U.G. nr. 104/2017 privind modificarea și completarea legii nr. 233/2016 privind parteneriatul public – privat.
L214/2018 - Pl-x 329/2018 Propunere legislativă pentru completarea art. 5 alin. (1) din Legea nr. 544/2001 privind liberul acces la informațiile de interes public
Data start: 05-02-2018
Inițiativa legislativă aparținând deputaților și senatorilor USR propune obligativitatea comunicării din oficiu a tuturor contractelor de achiziție publică, contractelor sectoriale, contractelor de concesiune de lucrări și contractelor de concesiune de servicii în care autoritățile și instituțiile publice sunt părți, precum și a tuturor actelor subsecvente acestor contracte. Inițiativa este semnată în numele inițiatorilor de deputatul USR Cosette – Paula Chichirău.
[Încheiere și derulare parteneriat public-privat] L11/2018 - Pl-x 137/2018 Proiect de lege pentru aprobarea OUG 104/2017 pentru modificarea și completarea Legii nr.233/2016 privind parteneriatul public-privat
Data start: 27-11-2017
Proiectul de ordonanță de urgență reglementează încheierea și derularea parteneriatului public-privat. Potrivit proiectului de OUG, „parteneriatul public-privat are ca obiect realizarea unui bun sau, după caz, realizarea unor lucrări de intervenție și/sau extindere a unui bun sau a unor bunuri care vor aparține partenerului public, destinate prestării unui serviciu public și/sau operării unui serviciu public”. Potrivit Art.1.3, în cazul în care “obiectul contractului de parteneriat public-privat constă în realizarea de lucrări de intervenție și/sau extinderea unui bun, potrivit prevederilor alin.(2), lucrările efectuate trebuie să reprezinte peste 50% din valoarea bunului la finalizarea investiției” (…).
[Oficiului pentru Achiziții Centralizate] L357/2018 - Pl-x 420/2018 - Proiect de lege pentru aprobarea Ordonanței de Urgență 46/2018 privind înființarea, organizarea și funcționarea Oficiului Național pentru Achiziții Centralizate
Data start: 18-10-2017
Ordonanța de Urgență inițiată de Agenția Națională pentru Achiziții Publice, înfiinţează Oficiul Național pentru Achiziții Centralizate, organ de specialitate al administrației publice centrale, ca unitate de achiziții centralizate. ONAC este instituţie publică cu personalitate juridică, în subordinea Ministerului Finanțelor Publice, finanţată integral de la bugetul de stat prin bugetul Ministerului Finanțelor Publice. Instituția este desemnată unitate de achiziții centralizate care furnizează următoarele activități de achiziții centralizate pentru și în numele utilizatorilor: a) încheierea de acorduri-cadru; b) administrarea de sisteme dinamice de achiziții; c) atribuirea de contracte de achiziție publică.